Estatuts de l'Agència per a la Competitivitat de l'Empresa
Finalitats, principis d'actuació i funcions de l'Agència per a la Competitivitat de l'Empresa
Finalitat i principis d'actuació
Estructura i tipologia d'òrgans
Naturalesa i composició del Consell d'Administració
Normes de funcionament del Consell d'Administració
La Secretaria dels òrgans de govern
Organització administrativa de l'Agència per a la Competitivitat de l'Empresa
El Contracte de gestió i el Pla d'activitat anual
Règim econòmic, pressupostari, de comptabilitat i de control
Règim de contractació i patrimoni
Modificació dels Estatuts de l'Agència per a la Competitivitat de l'Empresa
La Llei 11/2011, del 29 de desembre, de reestructuració del sector públic per agilitar l'activitat administrativa (DOGC núm. 6035, de 30.12.2011), modificada per la Llei 2/2014, del 27 de gener, de mesures fiscals, administratives, financeres i del sector públic (DOGC núm. 6551, de 30.1.2014), estableix el marc legal de l'Agència per a la Competitivitat de l'Empresa, entitat de dret públic de la Generalitat de Catalunya que actua subjecta al dret privat, amb personalitat jurídica pròpia, que s'adscriu al departament competent en matèria d'indústria i que té com a finalitat la promoció i el desenvolupament de l'empresa mitjançant el desenvolupament de les actuacions i els serveis de suport necessaris per tal d'impulsar la competitivitat del sector empresarial i la seva presència i interrelació als mercats internacionals.
De conformitat amb l'Acord GOV/106/2013, de 16 de juliol, pel qual es modifica la marca ACC1Ó de l'Agència de Suport a l'Empresa Catalana que passa a ser la nova ACCIÓ (DOGC núm. 6420, de 18.7.2013), l'Agència modifica la seva marca a efectes de coneixement i imatge i, d'acord amb l'article 156 de la Llei 2/2014, del 27 de gener, esmentada, la seva denominació passa a ser Agència per a la Competitivitat de l'Empresa.
L'Agència per a la Competitivitat de l'Empresa és el principal instrument executor de les polítiques de suport a la competitivitat empresarial a Catalunya, en l'àmbit de la innovació, la transferència tecnològica, la internacionalització, el foment i la captació d'inversions i l'increment de productivitat de l'empresa.
Per tal de garantir l'objectiu de flexibilitat en les regles de funcionament de l'Agència per a la Competitivitat de l'Empresa, la regulació d'aquests Estatuts pretén no ser exhaustiva i permetre així que, mitjançant l'aprovació posterior d'un reglament d'organització i règim intern, pugui dur a terme les seves finalitats, exercir les seves funcions i complir els seus objectius de la manera més adequada i eficient possible.
En virtut de l'habilitació que inclou la disposició final tercera de la Llei 11/2011, del 29 de desembre, abans esmentada, mitjançant aquest Decret s'aproven els Estatuts de l'Agència per a la Competitivitat de l'Empresa que substitueixen els publicats pel Decret 51/2010, de 6 d'abril, d'aprovació dels Estatuts de l'Agència de Suport a l'Empresa Catalana (DOGC núm. 5603, de 8.4.2010), i que es publiquen a l'annex.
A proposta del conseller d'Empresa i Ocupació; vist el dictamen de la Comissió Jurídica Assessora, i d'acord amb el Govern,
La seu de l'Agència per a la Competitivitat de l'Empresa és aquella que, dins l'àmbit territorial de Catalunya, determini el seu Consell d'Administració.
La seva actuació es desenvolupa en tot el territori de Catalunya.
En el marc de les disposicions de l'Estatut d'Autonomia de Catalunya i de la resta de la legislació que li sigui d'aplicació, l'Agència per a la Competitivitat de l'Empresa pot projectar la seva actuació fora de l'àmbit territorial de Catalunya.
4.1 L'Agència per a la Competitivitat de l'Empresa es regeix per aquests Estatuts; per la Llei 11/2011, del 29 de desembre, de reestructuració del sector públic per a agilitar l'activitat administrativa (DOGC núm. 6035, de 30.12.2011), modificada per la Llei 2/2014, del 27 de gener, de mesures fiscals, administratives, financeres i del sector públic (DOGC núm. 6551, de 30.1.2014); per les normes aplicables a les entitats de dret públic que han d'ajustar la seva activitat al dret privat, vinculades o dependents de l'Administració de la Generalitat de Catalunya, que correspongui en cada cas, i per la resta de normativa que li sigui d'aplicació.
4.2 L'Agència per a la Competitivitat de l'Empresa sotmet la seva activitat a les relacions externes, amb caràcter general, a les normes de dret civil, mercantil i laboral que li són aplicables, llevat dels actes que impliquen l'exercici de potestats públiques, que se sotmeten al dret públic.
4.3 L'Agència per a la Competitivitat de l'Empresa se sotmet al dret públic en les relacions amb el departament al qual està adscrita, en el règim d'adopció d'acords i en l'organització i el funcionament dels òrgans col·legiats de govern als quals és aplicable la normativa general sobre òrgans col·legiats de l'Administració de la Generalitat.
També se sotmet al dret públic en les altres matèries que, d'acord amb la llei aplicable, hi són subjectes.
4.4 Les resolucions del Consell d'Administració i del conseller delegat o consellera delegada de l'Agència per a la Competitivitat de l'Empresa exhaureixen la via administrativa.
5.1 L'Agència per a la Competitivitat de l'Empresa té com a finalitat la promoció i el desenvolupament de l'empresa per mitjà de l'execució de les actuacions i el desplegament dels serveis de suport necessaris per impulsar la competitivitat del sector empresarial i la seva presència i interrelació en els mercats internacionals.
5.2 Les actuacions de l'Agència per a la Competitivitat de l'Empresa han de ser, en tot cas, coherents amb les funcions que preveuen l'article 159 de la Llei 11/2011, del 29 de desembre, i aquests Estatuts.
5.3 L'Agència per a la Competitivitat de l'Empresa ha de consolidar una cultura professional plenament compromesa amb la igualtat real d'oportunitats d'ambdós sexes en l'accés a l'ocupació i la promoció professional dels seus treballadors/ores, així com en la relació amb tercers dins el seu àmbit d'actuació.
Així mateix, ha d'incorporar la perspectiva de gènere a tots els seus àmbits.
6.1 Les funcions de l'Agència per a la Competitivitat de l'Empresa són:
b) La creació d'empreses, el foment de l'emprenedoria i la promoció empresarial, en activitats tecnològiques i d'alt valor afegit.
f) L'adaptació de l'organització i de la prestació dels seus serveis a les problemàtiques canviants, i la garantia d'una utilització òptima dels mitjans disponibles.
g) Afavorir l'optimació de la gestió dels recursos humans i financers de les empreses.
h) Rebre i donar resposta, si s'escau, a les recomanacions del Consell Català de l'Empresa en matèria de política de transformació industrial.
i) Altres funcions que li encomanin les lleis.
6.2 L'Agència per a la Competitivitat de l'Empresa pot dur a terme les seves activitats mitjançant convenis, societats, fundacions o altres fórmules de col·laboració amb les corporacions de dret públic, les associacions, els agents socials i altres entitats públiques o privades en els termes que estableixen la normativa reguladora de l'empresa pública catalana i altres normes aplicables.
6.3 L'Agència per a la Competitivitat de l'Empresa pot constituir el capital de qualsevol entitat que adopti la forma de societat mercantil, o participar-hi, i també de qualsevol altre ens, públic o privat, amb ànim de lucre o sense, l'objecte social del qual estigui relacionat amb l'objecte i les finalitats de l'Agència per a la Competitivitat de l'Empresa
6.4 Per delegació del Govern, l'Agència per a la Competitivitat de l'Empresa podrà exercir la representació als consorcis, als ens o als òrgans mixtos constituïts o que es constitueixin l'objecte dels quals estigui relacionat amb les finalitats i les funcions de l'Agència per a la Competitivitat de l'Empresa.
7.1 Els òrgans de l'Agència per a la Competitivitat de l'Empresa es classifiquen en òrgans de govern i òrgans de gestió.
7.2 En tot allò que no preveuen aquests Estatuts, el funcionament dels òrgans col·legiats de l'Agència per a la Competitivitat de l'Empresa es regula pel que estableixi el seu reglament d'organització i règim intern i, si no n'hi ha, per la normativa aplicable al funcionament dels òrgans col·legiats.
Són òrgans de govern els següents:
L'òrgan de gestió és el conseller delegat o consellera delegada.
10.1 Correspon al Consell d'Administració la decisió i la direcció de l'activitat de l'Agència per a la Competitivitat de l'Empresa.
10.2 Integren el Consell d'Administració de l'Agència per a la Competitivitat de l'Empresa els membres següents:
a) El conseller o la consellera del departament competent en matèria d'indústria, en qualitat de president o presidenta.
b) El secretari o la secretària sectorial en matèria d'indústria i, en la seva absència, el secretari o la secretària general del departament competent en matèria d'indústria, en qualitat de vicepresident o vicepresidenta.
c) El director o la directora general en matèria d'indústria i, en la seva absència, una persona nomenada pel conseller o la consellera del departament competent en matèria d'indústria.
d) El conseller delegat o la consellera delegada de l'Agència.
e) Quatre persones d'altres departaments de l'Administració de la Generalitat amb competències vinculades al suport de la competitivitat empresarial, nomenades pel conseller o la consellera competent en matèria d'indústria, a proposta del conseller o la consellera del departament corresponent, distribuïdes de la manera següent:
Una persona a proposta del departament competent en matèria de recerca.
Una persona a proposta del departament competent en matèria d'afers exteriors.
Una persona a proposta del departament competent en matèria d'economia i finances.
Una persona a proposta del departament competent en matèria agroalimentària.
f) Quatre persones de prestigi reconegut en els àmbits d'actuació i funcions de l'Agència per a la Competitivitat de l'Empresa, nomenades pel conseller o la consellera del departament competent en matèria d'Indústria, en els termes de l'article 157.3 de la Llei 11/2011, del 29 de desembre.
11.1 Les funcions del Consell d'Administració són les següents:
a) Dirigir l'actuació de l'Agència per a la Competitivitat de l'Empresa d'acord amb els criteris determinats pel departament competent en matèria d'indústria.
b) Aprovar el pla d'activitat anual de l'Agència d'acord amb els criteris i les directrius que determini el departament competent en matèria d'indústria, ser informat sobre el seu grau d'execució i proposar-ne les accions oportunes.
c) Aprovar la memòria anual d'activitats de l'Agència per a la Competitivitat de l'Empresa.
d) Aprovar les bases de les convocatòries de subvencions i ajudes que es proposin per al desenvolupament de les funcions de l'Agència per a la Competitivitat de l'Empresa.
e) Aprovar la proposta de Contracte de gestió prèviament a la seva aprovació definitiva pel Govern de la Generalitat.
f) Realitzar el control i el seguiment del Contracte de gestió.
g) Aprovar i/o ratificar els convenis amb les altres administracions públiques, i també els contractes i els convenis de col·laboració que es formalitzin per a la consecució de les finalitats de l'Agència per a la Competitivitat de l'Empresa.
h) Aprovar la petició de modificació dels Estatuts i traslladar-la al conseller o la consellera del departament competent en matèria d'indústria perquè impulsi la proposta.
i) Informar i aprovar el reglament d'organització i règim intern de l'Agència per a la Competitivitat de l'Empresa i les seves possibles modificacions.
j) Informar sobre els projectes normatius que afectin l'àmbit d'actuació de l'Agència per a la Competitivitat de l'Empresa i la mateixa Agència.
k) Elaborar i aprovar l'avantprojecte de pressupost de l'Agència per a la Competitivitat de l'Empresa.
l) Aprovar les variacions pressupostàries en el marc de l'article 19 d'aquests Estatuts i l'aplicació de recursos i de romanents de crèdit de l'Agència per a la Competitivitat de l'Empresa que resultin de la liquidació de l'exercici pressupostari no afectats al finançament de l'exercici següent puguin aplicar-se al pressupost d'ingressos i destinar-se a finançar l'increment de despeses, d'acord amb el que estableixen aquests Estatuts.
m) Aprovar els comptes anuals i la liquidació final dels pressupostos de l'Agència per a la Competitivitat de l'Empresa.
n) Aprovar la política tarifària de l'Agència per a la Competitivitat de l'Empresa per a la prestació dels seus serveis.
o) Realitzar el control i el seguiment de l'execució pressupostària trimestralment.
p) Acordar la destinació de qualsevol altre recurs diferent del que estableix l'apartat 1.a) de l'article 18 d'aquests Estatuts, i que no aparegui inicialment en el pressupost de l'Agència per a la Competitivitat de l'Empresa, al finançament de despeses excepcionals.
q) Aprovar l'estructura organitzativa de l'Agència per a la Competitivitat de l'Empresa a proposta del conseller/a delegat/ada.
r) Aprovar la relació de llocs de treball a proposta del conseller/a delegat/ada.
s) Aprovar el règim retributiu del personal a proposta del conseller/a delegat/ada.
t) Exercir el control de la gestió del conseller/a delegat/ada i exigir les responsabilitats que procedeixin.
u) Acordar l'exercici d'accions judicials i administratives de tota mena, la interposició de recursos i, en general, la defensa dels interessos i els drets de l'Agència per a la Competitivitat de l'Empresa en tota mena de procediments.
v) Les altres funcions que li siguin encomanades d'acord amb la legislació vigent.
11.2 El Consell d'Administració, si escau, pot delegar en el conseller/a delegat/ada les funcions que preveu l'article 11.1 anterior, amb excepció de les incloses als apartats b), c), e), g), h), i), k), l), m), n), s) i t) i les que legalment siguin indelegables.
El Consell d'Administració es reuneix en sessió ordinària amb una periodicitat mínima bimestral i, si escau, també en sessions extraordinàries.
Les reunions les convoca la Presidència del Consell a iniciativa pròpia o a petició de la meitat més un dels seus membres.
12.2 El president o la presidenta pot delegar la convocatòria i la presidència de les sessions del Consell d'Administració en el vicepresident o la vicepresidenta del mateix òrgan o en el membre del Consell d'Administració que consideri oportú, els/les quals disposen igualment de vot de qualitat en cas d'empat.
12.3 Les convocatòries del Consell d'Administració s'han de cursar amb una antelació mínima de 48 hores, i s'admet com a mitjà de convocatòria qualsevol via telemàtica.
A la convocatòria s'hi ha d'adjuntar l'ordre del dia dels assumptes a tractar i la seva documentació.
12.4 Per motius d'urgència, i si tots els membres del Consell d'Administració són presents i ho acorden per unanimitat, el Consell es pot constituir sense que calgui convocatòria prèvia.
12.5 El Consell d'Administració queda vàlidament constituït quan assisteixin a la sessió la meitat més un dels membres, incloent-hi la presidència o la vicepresidència o la persona en qui la presidència delegui i la Conselleria Delegada, i sempre assistits degudament per la Secretaria.
12.6 El Consell d'Administració es pot reunir excepcionalment mitjançant videoconferència, multiconferència o qualsevol altre sistema que no impliqui la presència física dels seus membres.
En aquests casos és necessari garantir la identificació dels assistents a la reunió, la continuïtat en la comunicació, la possibilitat d'intervenir en les deliberacions i l'emissió del vot.
La reunió s'ha d'entendre celebrada al lloc on es trobi el/la president/a.
A les reunions virtuals s'han de considerar membres assistents aquells que hagin participat en la multiconferència i/o videoconferència i/o qualsevol altre sistema que no impliqui la presència física dels seus membres.
La convocatòria de les reunions correspon al president/a i ha d'incloure l'ordre del dia de tots aquells assumptes que s'han de tractar en la reunió, fora dels quals no es poden prendre acords vàlids.
12.7 En aquells casos en els quals a criteri del president/a resulti necessari, el Consell d'Administració podrà adoptar acords sense reunió mitjançant l'emissió del vot per correspondència postal, comunicació telemàtica o qualsevol altre mitjà que determini el president/a, sempre que quedin garantits els drets d'informació i de vot, que quedi constància de la recepció del vot, que se'n garanteixi l'autenticitat, i que cap dels seus membres sol·liciti la deliberació prèvia dels acords a prendre.
S'entendrà que l'acord s'adopta a la seu de l'Agència per a la Competitivitat de l'Empresa i en la data de recepció del darrer dels vots emesos vàlidament.
12.8 Els acords del Consell d'Administració s'adopten amb el vot favorable de la majoria dels membres del Consell que assisteixin a la reunió.
Els representants de l'Administració de la Generalitat, en cas que siguin menys en nombre en relació amb la resta de membres, disposen del mateix nombre de vots que la resta de representants del Consell d'Administració presents en el moment de la votació.
En cas d'empat, el president o la presidenta té vot de qualitat.
12.9 El president o la presidenta podrà convidar a assistir a les sessions del Consell, amb veu i sense vot, aquelles persones que jutgi convenient per les seves característiques o per les aportacions que puguin fer.
12.10 Els membres del Consell d'Administració poden percebre dietes, d'acord amb el que estableixin el reglament d'organització i règim intern i la normativa aplicable.
13.1 La Presidència de l'Agència per a la Competitivitat de l'Empresa, que n'és també la del Consell d'Administració, correspon al conseller o la consellera competent en matèria d'indústria.
13.2 La Presidència exerceix les funcions que li corresponen d'acord amb la normativa reguladora d'òrgans col·legiats i, en particular, les següents:
a) Exercir la més alta representació de l'Agència per a la Competitivitat de l'Empresa.
b) Convocar les sessions del Consell d'Administració i fixar-ne l'ordre del dia.
c) Presidir i dirigir els debats del Consell d'Administració.
d) Disposar, si s'escau, de vot de qualitat en la presa de decisions del Consell d'Administració.
e) Informar el Govern i el Parlament de les actuacions de l'Agència per a la Competitivitat de l'Empresa quan li sigui requerit.
13.3 El president o la presidenta pot delegar l'exercici de les seves funcions en el vicepresident o la vicepresidenta.
13.4 En cas d'absència, vacant o malaltia del president o la presidenta el/la substitueix el vicepresident o la vicepresidenta.
13.5 La Vicepresidència de l'Agència per a la Competitivitat de l'Empresa, que n'és també la del Consell d'Administració, correspon al secretari/ària sectorial en matèria d'indústria i, si no n'hi ha, al secretari/ària general del departament competent en matèria d'indústria.
14.1 Les funcions de secretari o secretària dels òrgans de govern de l'Agència per a la Competitivitat de l'Empresa les exerceix una persona que presti serveis a l'Agència, nomenada per la Presidència de l'Agència i que assisteix a les reunions amb veu però sense vot.
14.2 En cas d'absència, malaltia o de qualsevol altra causa justificada, substitueix el secretari o secretària la persona que designi la Presidència de l'Agència per a la Competitivitat de l'Empresa.
14.3 Les funcions de la Secretaria són:
a) Trametre, per ordre del president o presidenta, les convocatòries de les reunions del Consell d'Administració.
b) Assistir a les reunions del Consell d'Administració, amb veu però sense vot, i estendre'n les actes corresponents.
c) Expedir els certificats relatius als acords adoptats pel Consell.
d) Custodiar la documentació del Consell d'Administració.
e) Qualsevol altra que li encomani la Presidència o el conseller/a delegat/ada o de l'Agència per a la Competitivitat de l'Empresa.
15.1 La Conselleria Delegada s'encarrega de la direcció general de l'Agència per a la Competitivitat de l'Empresa i la nomena i la separa el Govern a proposta de la Presidència.
El càrrec ha de recaure en una persona amb qualificacions professionals acreditades que tingui competència i experiència per complir les funcions assignades.
15.2 La conselleria delegada exerceix, en particular, les funcions següents:
b) Preparar els estats d'execució pressupostària amb una periodicitat mínima trimestral.
c) Proposar a la Presidència del Consell d'Administració la llista d'assumptes de l'ordre del dia d'aquest òrgan.
d) Exercir les funcions de cap de personal i d'òrgan de contractació de l'Agència per a la Competitivitat de l'Empresa.
e) Autoritzar les despeses i concedir les subvencions i els ajuts, d'acord amb els límits que fixi el Consell d'Administració.
f) Signar la convocatòria pública de subvencions i ajuts aprovats pel Consell d'Administració d'acord amb l'article 11.1.d) i ordenar-ne la publicació al DOGC.
g) Donar compte de la seva gestió al Consell d'Administració.
h) Assumir la representació legal ordinària de l'Agència per a la Competitivitat de l'Empresa, tant judicial com extrajudicial.
i) Elaborar la relació dels llocs de treball i la proposta d'estructura organitzativa.
j) Aquelles que li pugui delegar el Consell d'Administració.
15.3 La Conselleria Delegada, si escau, pot delegar les funcions previstes a l'article 15.2 d'aquests Estatuts, amb excepció de les incloses als apartats a), c), d), g) i j) i les que legalment siguin indelegables.
17.1 El Contracte de gestió, mitjançant el qual s'articulen les relacions de l'Agència per a la Competitivitat de l'Empresa i el departament de l'Administració de la Generalitat al qual s'adscriu, tindrà una durada màxima de quatre anys, sens perjudici que les parts puguin promoure'n la modificació o resolució.
17.2 El Contracte de gestió s'ha de sotmetre a la legislació sobre finances públiques de Catalunya i ha d'establir, com a mínim i per al període de vigència, els elements següents:
a) Les activitats, els objectius i els resultats a assolir per l'Agència per a la Competitivitat de l'Empresa.
b) La planificació dels recursos econòmics i personals per assolir els objectius.
c) Els instruments de control i seguiment del grau d'assoliment dels objectius.
d) Les contrapartides de recursos addicionals a obtenir en funció del grau de desenvolupament i assoliment del programa previst.
e) Els mecanismes de modificació, si s'escau.
17.3 El Pla d'activitat anual de l'Agència per a la Competitivitat de l'Empresa ha d'incloure necessàriament les previsions del Contracte de gestió.
17.4 El departament competent en matèria d'indústria ha d'elaborar i trametre el Contracte de gestió, abans que l'aprovi el Govern de la Generalitat, al Consell d'Administració de l'Agència per a la Competitivitat de l'Empresa, als efectes del que estableix l'article 11.1.e) d'aquests Estatuts.
18.1 L'Agència per a la Competitivitat de l'Empresa disposa dels recursos econòmics següents:
a) Les assignacions amb càrrec als pressupostos de la Generalitat de Catalunya, incloses les derivades del Contracte de gestió.
e) Els procedents dels crèdits, els préstecs i altres operacions financeres que estableixi la Llei de pressupostos de la Generalitat de Catalunya.
f) Les subvencions, les donacions i qualsevol altra aportació voluntària d'entitats públiques i privades.
g) Els d'ingressos de dret públic o privat que s'autoritzin.
h) Els ingressos que li siguin atribuïts i siguin compatibles amb la naturalesa i les finalitats de l'Agència per a la Competitivitat de l'Empresa.
18.2 Els recursos de l'Agència per a la Competitivitat de l'Empresa tenen caràcter finalista, atès que es destinen a la consecució dels objectius de l'Agència.
18.3 El Consell d'Administració pot acordar destinar qualsevol altre recurs diferent dels que estableix l'apartat 18.1.a) i que no aparegui inicialment en el pressupost de l'Agència per a la Competitivitat de l'Empresa per finançar despeses excepcionals.
18.4 L'Agència per a la Competitivitat de l'Empresa pot subscriure, en els termes i les condicions que estableix la normativa aplicable a l'Administració de la Generalitat, convenis de col·laboració amb entitats públiques pertanyents a altres administracions en els àmbits d'actuació que, directament o indirectament, li són propis.
18.5 L'Agència per a la Competitivitat de l'Empresa pot recórrer a l'endeutament d'acord amb la normativa de la Generalitat.
19.1 El Consell d'Administració ha d'elaborar i aprovar anualment l'avantprojecte de pressupost de l'Agència per a la Competitivitat de l'Empresa.
19.2 L'avantprojecte de pressupost de l'Agència per a la Competitivitat de l'Empresa, un cop aprovat, s'ha de trametre al departament al qual estigui adscrita l'Agència perquè aquest el traslladi al departament competent en matèria d'economia i finances.
Un cop aprovat per aquest últim departament, l'avantprojecte s'ha d'incorporar al projecte de llei de pressupostos de la Generalitat perquè el Govern l'aprovi i el trameti al Parlament.
19.3 El pressupost de despeses de l'Agència per a la Competitivitat de l'Empresa té caràcter limitador per al seu import global, i caràcter estimatiu per a la distribució dels crèdits en categories econòmiques.
19.4 L'autorització de les variacions pressupostàries de l'Agència per a la Competitivitat de l'Empresa correspon al departament competent en matèria d'economia i finances en el cas de les variacions de l'import global del pressupost i de les variacions que afecten despeses de personal, a proposta del Consell d'Administració.
Tot això, sens perjudici de la resta de disposicions legals que siguin d'aplicació a l'autorització de les variacions pressupostàries.
19.5 Els romanents de crèdit de l'Agència per a la Competitivitat de l'Empresa que resultin de la liquidació de l'exercici pressupostari no afectats al finançament de l'exercici següent es poden aplicar al pressupost d'ingressos i destinar-se a finançar l'increment de despeses per acord del Consell d'Administració.
19.6 L'execució del pressupost de l'Agència per a la Competitivitat de l'Empresa correspon al Consell d'Administració i al conseller delegat o consellera delegada.
El conseller delegat o consellera delegada ha de preparar l'estat d'execució pressupostària amb una periodicitat trimestral, amb l'aprovació del Consell d'Administració.
19.7 En la resta de qüestions, el pressupost de l'Agència per a la Competitivitat de l'Empresa es regeix per la normativa vigent en matèria pressupostària i de finances de la Generalitat de Catalunya
20.1 L'Agència per a la Competitivitat de l'Empresa està sotmesa al règim de comptabilitat pública que preveu la legislació de finances públiques de la Generalitat de Catalunya, excepte pel que fa als aspectes que regula en els seus termes vigents la Llei 11/2011, del 29 de desembre, de reestructuració del sector públic per a agilitar l'activitat administrativa.
20.2 L'Agència per a la Competitivitat de l'Empresa ha d'ordenar la seva comptabilitat d'acord amb el Pla general comptable.
20.3 L'Agència per a la Competitivitat de l'Empresa ha de disposar d'un sistema d'informació econòmica que reflecteixi, per mitjà d'estats de comptes i informes, la situació financera i l'estat, el resultat i l'execució del seu patrimoni, i també la informació de costos sobre la seva activitat.
Aquesta informació ha de ser suficient per a una adopció de decisions correcta i eficient.
21.2 El control extern de la gestió econòmica i financera de l'Agència per a la Competitivitat de l'Empresa correspon a la Sindicatura de Comptes i al Tribunal de Comptes d'acord amb la seva normativa específica.
21.2 El control intern de la gestió econòmica i financera de l'Agència per a la Competitivitat de l'Empresa correspon a la Intervenció General de la Generalitat de Catalunya i es fa pel sistema d'auditories d'acord amb el que disposa el Text refós de la Llei de finances públiques de Catalunya.
22.1 El règim de contractació de l'Agència per a la Competitivitat de l'Empresa és el que estableix la normativa vigent aplicable de contractes del sector públic per als organismes assimilats a les entitats públiques empresarials.
22.2 L'òrgan de contractació de l'Agència per a la Competitivitat de l'Empresa és el conseller delegat o consellera delegada.
22.3 Les societats mercantils, les fundacions, els consorcis i qualsevol altre ens públic o privat, amb ànim de lucre o sense, creats o participats majoritàriament per l'Agència per a la Competitivitat de l'Empresa han d'ajustar la seva activitat contractual al règim que estableixi la legislació sobre contractació del sector públic.
23.1 Constitueixen el patrimoni de l'Agència per a la Competitivitat de l'Empresa els béns i els drets que li adscrigui l'Administració de la Generalitat de Catalunya i els béns i els drets propis, de qualsevol naturalesa, que adquireixi per qualsevol títol, d'acord amb la Llei 11/2011, del 29 de desembre, i amb aquests Estatuts.
23.2 L'Agència per a la Competitivitat de l'Empresa ha d'establir la comptabilitat i els registres que permetin conèixer la naturalesa, la titularitat i la destinació dels seus béns i drets, propis o adscrits, sens perjudici de les competències dels altres ens i organismes en matèria d'indústria i de serveis destinats a la producció.
23.3 Els béns i els drets que l'Administració de la Generalitat adscrigui a l'Agència per a la Competitivitat de l'Empresa s'han de reincorporar al patrimoni de l'Administració de la Generalitat en les mateixes condicions que tenien en el moment de produir-se l'adscripció, en el cas que l'Agència per a la Competitivitat de l'Empresa s'extingeixi o modifiqui les seves funcions i sempre que aquesta modificació tingui incidència en els béns i els drets esmentats.
Els béns i els drets adscrits per l'Administració de la Generalitat a l'Agència per a la Competitivitat de l'Empresa també es reincorporen al patrimoni de l'Administració de la Generalitat si no es dediquen al compliment de les finalitats establertes.
En aquest cas, la Generalitat els ha de taxar per obtenir-ne el valor pericial i ha d'exigir el rescabalament dels detriments avaluats.
23.4 La gestió del patrimoni de l'Agència per a la Competitivitat de l'Empresa s'ha d'ajustar, amb les excepcions que estableixen aquests Estatuts i la Llei 11/2011, del 29 de desembre, al que disposen la normativa de l'empresa pública catalana i la normativa en matèria de patrimoni.
23.5 Els béns adscrits a l'Agència per a la Competitivitat de l'Empresa que siguin béns de domini públic gaudeixen de les exempcions tributàries que corresponen als béns d'aquesta naturalesa.
Els béns adquirits d'una altra manera s'han d'incorporar al patrimoni de l'Agència per a la Competitivitat de l'Empresa.
23.6 L'Agència per a la Competitivitat de l'Empresa pot adquirir béns immobles per complir les seves finalitats, amb l'autorització prèvia del departament competent en matèria de patrimoni de la Generalitat.
Així mateix, en el cas que els béns immobles propis de l'Agència per a la Competitivitat de l'Empresa deixin de ser necessaris per al compliment de les seves finalitats, podran ser alienats per la mateixa Agència, amb l'autorització prèvia del departament competent en matèria de patrimoni de la Generalitat.
24.1 El personal de l'Agència per a la Competitivitat de l'Empresa s'hi vincula per mitjà d'una relació de caràcter laboral.
24.2 El personal laboral es regeix per l'Estatut dels treballadors, pel seu Conveni col·lectiu i per la resta de la normativa laboral que li sigui d'aplicació.
24.3 La selecció del personal de l'Agència per a la Competitivitat de l'Empresa s'ha de realitzar d'acord amb els principis d'igualtat, mèrit, capacitat i publicitat, d'acord amb el que preveu la legislació aplicable en aquesta matèria.
S'han de tenir en compte els criteris de paritat entre sexes i, així mateix, les reserves de percentatges previstes en la normativa vigent per a persones amb discapacitats.
L'Agència per a la Competitivitat de l'Empresa està dotada de Serveis Jurídics propis, els quals han de portar a terme l'assessorament jurídic d'aquest organisme i vetllar per la legalitat de tots els seus actes, d'acord amb la normativa que regula els Serveis Jurídics de l'Administració de la Generalitat de Catalunya, i tenen garantida l'autonomia de criteri.
En la seva actuació, els Serveis Jurídics de l'Agència per a la Competitivitat de l'Empresa hauran d'actuar coordinadament amb l'assessoria jurídica del departament d'adscripció en els termes que estableix l'article 15 del Decret 57/2002, de 19 febrer, de modificació del Decret 257/1997, de 30 de setembre, pel qual s'aprova el Reglament dels serveis jurídics de l'Administració de la Generalitat de Catalunya (DOGC núm. 3584, de 27.02.2002).